## Vedtekter for Bossekop barnehage

## BASE 2 Tilbudskatalog - PDF Gratis nedlasting

## VEDTEKTER FOR BOSSEKOP BARNEHAGE

Vedtatt i styret for barnehagen 5.7.2004. Endret 27.09.2016.

Vedtektene er rettet av eier for barnehagen 19.7.2021 (som en følge av

endringer i Lov om barnehager).

Endringene i vedtektene gjelder fra 1.1.2021.

|  |  |
| --- | --- |
|  |  |
|  |  |
| **INNHOLD** |  |
| EIERFORHOLD | **1** |
| FORVALTNING | **2** |
| FORMÅL | **3** |
| INNHOLD | **4** |
| PSYKOSOSIALT BARNEHAGEMILJØ | **5** |
| ARBEIDSFORM | **6** |
| SAMARBEID BARNEHAGE- HJEM | **7** |
| SAMARBEID MED ULIKE HJELPEINSTANSER | **8** |
| OVERGANG BARNEHAGE- SKOLE | **9** |
| AREALNORM | **10** |
| BARNEHAGEÅRET | **11** |
| ÅPNINGSTIDER | **12** |
| PLANLEGGING/SAMARBEID FOR PERSONALET | **13** |
| BEMANNINGSNORM | **14** |
| FERIE | **15** |
| SYKDOM OG FRAVÆR | **16** |
| FORELDRERÅD, SAMARBEIDSUTVALG OG KOMMUNALT FORELDREUTVALG (AKFUB) | **17** |
| OPPTAK | **18** |
| PERMISJONER | **19** |
| OPPSIGELSE AV BARNEHAGEPLASS | **20** |
| FORELDREBETALING | **21** |
| UFORUTSETT STENGNING AV BARNEHAGEN | **22** |
| ANSVAR | **23** |
| POLITIATTEST | **24** |
| TAUSHETSPLIKT | **25** |
| OPPLYSNINGSPLIKT | **26** |
| INTERNKONTROLLSYSTEM | **27** |
| KLAGERETT | **28** |
| UNNTAK FRA VEDTEKTENE | **29** |
| VEDTEKTSENDRINGER | **30** |

1. **EIERFORHOLD**

Barnehagen drives av aksjeselskapet Bossekop barnehage AS i samsvar med lov av 17.juni 2005 nr. 64 om barnehager (barnehageloven) med forskrifter, og i samsvar med Rammeplanen for barnehagens innhold, og oppgaver og andre retningslinjer gitt av departementet, samt stillingsbeskrivelser, vedtekter og planer for barnehagen.

1. **FORVALTNING**

Styret for Bossekop barnehage er barnehagens høyeste organ.

Kommunen ved Hovedutvalget for oppvekst og kultur er godkjenningsmyndighet og har ansvaret for tilsyn.

Fylkesmannen fører tilsyn med at kommunen utfører de oppgaver den som barnehagemyndighet er pålagt etter barnehageloven.

Den kommunale klagenemda er klageinstans for enkeltvedtak i samsvar med forvaltningsloven.

1. **FORMÅL**

Barnehagen skal bidra til at barn får en god oppvekst i samsvar med barnehagelovens formålsbestemmelse:

«Barnehagen skal i samsvar og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering».

1. **INNHOLD**

Barnehagen er en pedagogisk virksomhet, og skal drives i samsvar med rammeplan for barnehagens innhold og oppgaver. I tillegg skal barnehagen bygge sin virksomhet på lokal kultur og tradisjon.

Barnehagen skal ha en helsefremmende og forebyggende funksjon og bidra til å utjevne sosiale forskjeller.

Med utgangspunkt i rammeplan for barnehagen skal samarbeidsutvalget for hver barnehage fastsette en årsplan for den pedagogiske virksomheten.

Så vidt mulig skal barnehagen gi et tilbud til barn med samisk bakgrunn. Dette tilbudet skal bygge på samisk språk og kultur. Barnehagen bør ha minst en ansatt som behersker samisk muntlig.

1. **PSYKOSOSIALT BARNEHAGEMILJØ**

Barnehageloven § 41- 43 omhandler barnas psykososiale barnehagemiljø og presiserer at det er nulltoleranse for mobbing, utestengning, trakassering, diskriminering og andre krenkelser. Loven pålegger alle ansatte en plikt til å arbeide forebyggende med barnas barnehagemiljø, samt aktivitetsplikt dersom barn ikke har et trygt og godt barnehagemiljø. § 43 utløser en skjerpet aktivitetsplikt dersom en som arbeider i barnehagen krenker et barn.

Barnehagen skal lage en skriftlig plan når det skal gjøres tiltak i en sak. I planen skal det stå:

|  |  |
| --- | --- |
| a) | hvilke problemer tiltakene skal løse |

|  |  |
| --- | --- |
| b) | hvilke tiltak barnehagen har planlagt |

|  |  |
| --- | --- |
| c) | når tiltakene skal gjennomføres |

|  |  |
| --- | --- |
| d) | hvem som skal gjennomføre tiltakene |

|  |  |
| --- | --- |
| e) | når tiltakene skal evalueres |

1. **ARBEIDSFORM**

Barnehagen skal stimulerer barnas læringslyst gjennom varierte aktiviteter. Opplegget tar sikte på å trene opp barnas konsentrasjon, motorikk, språk, sosiale kompetanse, selvstendighet og fantasi. Det legges stor vekt på utendørsaktiviteter og turer.

Barnehagen vil legge til rette for at aktivitetene passer for de forskjellige alderstrinn og ta hensyn til det enkelte barns behov for variasjon mellom aktivitet og hvilejfr. § 3 i barnehageloven. Barns rett til medvirkning og hensynet til barnets beste.

1. **SAMARBEID BARNEHAGE OG HJEM**

Barnehagene gjennomfører foreldremøter og foreldresamtaler etter behov – men minst 2 ganger pr. år.

1. **SAMARBEID MED ULIKE HJELPEINSTANSER**

For at barn og foreldre skal få et mest mulig helhetlig tilbud til beste for barns oppvekst og utvikling, kreves det at barnehagen samarbeider med andre tjenester og institusjoner i kommunen. Tverrfaglighet og helhetlig tenkning står sentralt. Både foreldre og barnehage kan ha behov for å samarbeide med ulike hjelpeinstanser, for eksempel helsesøster, PPT og barnevern.

Ved samarbeid må bestemmelsene om taushets- og opplysningsplikt i barnehageloven og annet regelverk overholdes.

1. **OVERGANG BARNEHAGE-SKOLE**

Barnehagens årsplan skal inneholde planer for barns overgang fra barnehage til skole.

Etter samtykke fra foreldre/foresatte overfører barnehagen nødvendig informasjon til skolen.

1. **AREALNORM**

Barnas lekeareal inne settes til minimum 4 m2 netto pr. barn over 3 år, og 5,3 m2 pr. barn

under 3 år.

1. **BARNEHAGEÅRET**

Barnehageåret starter i august i uke 32/33. Samarbeidsutvalget ved barnehagen fastsetter oppstartdatoen i forbindelse med utarbeiding av barnehageruta.

1. **ÅPNINGSTIDER**

Barnehagen kan ha forskjellig daglig åpningstid fra år til år. Denne fastsettes av samarbeidsutvalget innenfor tidsrommet 07.00 – 17.00, men ikke mer enn 9,5timer.

Ved fastsetting av åpningstiden må minst 3 familier ha samme behov for åpningstid på starten og/eller på slutten av dagen.

Etter særskilt vedtak fattet av samarbeidsutvalget, kan nevnte tidsramme fravikes.

Barnehagene har åpent alle hverdager unntatt lørdager og offentlige høytids- og helligdager.

Barnehagene stenger kl. 12.00 onsdag før skjærtorsdag. Jule- og nyttårsaften er barnehagene stengt.

1. **PLANLEGGING - SAMARBEID FOR PERSONALET**

Barnehagene har stengt inntil 7 dager hvert barnehageår i forbindelse med planlegging og samarbeid for personalet.

En av dagene er satt av i forbindelse med oppstart av nytt barnehageår. Barnehagens samarbeidsutvalg fastsetter dato for de resterende 6 dagene. SU må se til skoleruta i forbindelse med fastsetting av planleggingsdagene.

1. BEMANNINGSNORM

Bemanningsnormen er en voksen per 3 barn under 3 år, og en voksen per 6 barn over 3 år på hver avdeling.

Pedagognormen er en pedagog per 7 barn under 3 år og en pedagog per 14 barn over 3 år. Barnehagen skal ha som målsetting å ha 2 pedagoger pr avdeling.

1. **FERIE**

Barna skal ha 4 ukers ferie i løpet av barnehageåret. 3 uker må avvikles i perioden 1.juni – 15.august.

Barnehagens planleggingsdager kan regnes som ferie når det gis melding om dette på forhånd.

Ferie utenom hovedferie kan tas ut som enkelt dager forutsatt at beskjed er gitt til barnehagen på forhånd.

Fravær som skyldes sykdom, kan ikke regnes som ferie.

Det kan gjøres unntak fra bestemmelsen om ferie når særlige grunner taler for det. Søknad om unntak sendes styrer.

Barnehagen er stengt i uke 29 og 30 (to uker i juli mnd.).

1. **SYKDOM / FRAVÆR**

Fravær i forbindelse med sykdom og lignende meldes barnehagen snarest mulig.

For barn som er syke, vises til retningslinjer som finnes i barnehagen.

1. **FORELDRERÅD, SAMARBEIDSUTVALG (SU) OG KOMMUNALT FORELDREUTVALG (AKFUB)**

Barnehagen skal ha foreldreråd og samarbeidsutvalg for å sikre samarbeid med barnas hjem, jfr. § 4 i barnehageloven.

Foreldre består av samtlige foreldre i barnehagen.

Samarbeidsutvalget består av foreldre/foresatte og ansatte i barnehagen, slik at hver gruppe er likt representert. Samarbeidsutvalget skal være et rådgivende, kontaktskapende og samordnende organ for alle parter som på ulike måter har ansvar for innhold og driften i barnehagen.

Styrer skal på vegne av eier sørge for at viktige saker legges frem for samarbeidsutvalget.

Styrer har møte-, tale- og forslagsrett.

Alta kommune har etablert ett kommunalt foreldreutvalg (ASFUB) for alle barnehagene i kommunen. Det er utarbeidet retningslinjer/vedtekter for dette utvalget.

1. **OPPTAK**

Det praktiseres samordnet opptak i kommunale og private barnehager i Alta. Dette innebærer at det kun

finnes en venteliste. Det kan søkes plass ved inntil 3 barnehager i prioritert rekkefølge og det kan søkes om

hele eller delte plasser.

Barnehageplassen tildeles etter fastsatte opptaksregler. Kommunale og private barnehager har ulike

opptakskriterier.

Brukernes ønsker og behov skal tillegges stor vekt ved selve opptaket, jfr. Barnehagelovens § 12 første

ledd. Dersom det ikke er ledige plasser i de søkte barnehagene, kan kommunen tilby plass i en annen

barnehage.

Søknadsfrist til hovedopptaket er 1. mars hvert år.

Til supplerende opptak kan det søkes gjennom hele året.

Kommunalleder for oppvekst og kultur er opptaksmyndighet og barnehageadministrasjonen foretar opptak

etter innstilling fra styrer.

**Opptakskrets**

Opptakskrets for Bossekop barnehage er hele Alta kommune.

**Hovedopptak**

I hovedopptaket tildeles plass til barn som har søkt innen søknadsfristen 1. mars, til plasser som blir ledige i august.

I hovedopptaket tildeles det plass til barn med lovfestet rett til plass i barnehage og barn som ønsker å bytte

barnehage.

Den lovfestede retten omfatter barn som fyller ett år senest innen utgangen av august det året det søkes om

barnehageplass, jfr. barnehageloven § 12a.

Hovedopptaket avsluttes når alle barn med lovfestet rett har fått tilbud. Da begynner supplerende opptak.

**Supplerende opptak**

I tillegg til hovedopptak skjer supplerende opptak gjennom hele året.

**Opptakskriterier**

Opptaket foretas etter følgende kriterier i prioritert rekkefølge:

### 1) Barn med nedsatt funksjonsevne har rett til prioritet ved opptak i barnehage. Det skal foretas en sakkyndig vurdering for å vurdere om barnet har nedsatt funksjonsevne.

(jfr. barnehagelovens § 13 – Prioritet ved opptak)

Barn som det er fattet vedtak om etter lov om barnevernstjenester §§ 4-12 og 4-4 annet og fjerde ledd, har rett til prioritet ved opptak. (jfr. barnehagelovens § 13 – Prioritet ved opptak)

2) Barn med sakkyndig vurdering fra faginstans som PPT, BUP, andre spesialistinstanser

3) Personalet skal sikres plass til sine barn.

4) Foreldrene skal så langt det er mulig sikres plass til sine barn - søsken.

5) Minoritetsspråklige barn.

Minoritetsspråklige barn defineres her som barn med en annen språk- og kulturbakgrunn enn norsk, med unntak av barn som har samisk, svensk, dansk eller engelsk som morsmål.

6) Barn med anbefaling fra barnevern, helsesøster, lege

7) Alder, kjønn og barn av enslige foreldre.

Det skal foretas en helhetlig vurdering av opptak av barn til barnehagen med sikte på å sikre en

sammensetning av barnegruppa som fremmer det pedagogiske arbeidet.

1. **PERMISJONER**

For barn som går i barnehagen kan det innvilges permisjon med fritak for foreldrebetaling i inntil et år.

Permisjonen må gjelde ut barnehageåret.

Permisjon kan innvilges når:

* foreldre/foresatte har omsorgspermisjon
* ved krise/alvorlig sykdom i familien
* andre spesielle grunner

Søknad om permisjon leveres styrer i barnehagen innen den 1. i måneden, og minst en måned før

permisjonen skal gjelde.

Det kan gjøres unntak fra tidsbestemmelsen om permisjon når særlige grunner taler for det.

1. **OPPSIGELSE AV BARNEHAGEPLASS**

Barnets foresatte kan si opp plassen skriftlig med 1 måneds varsel fra den 1. i måneden.

Plassen må betales ut oppsigelsestiden.

Oppsigelse ved skolestart går automatisk, og siste dag i barnehagen er dagen før oppstart av nytt barnehageår.

1. **FORELDREBETALING**

Foreldrebetaling er regulert i Forskrift om foreldrebetaling i barnehager. Oppdatert informasjon finnes på Utdanningsdirektoratets nettsider.

Informasjon om rutiner og søknadsfrister finnes på kommunens hjemmeside www.alta.kommune.no.

**Betalingsregler**

Den årlige oppholdsbetalingen fordeles over 11 måneder. Juli måned er betalingsfri.

**Makspris og redusert foreldrebetaling**

Foreldre skal ikke betale mer enn makspris for en barnehageplass, og ingen husholdninger skal betale mer

enn 6 prosent av inntekten for en barnehageplass.

Makspris, inntektsgrense for reduksjon i foreldrebetaling og inntektsgrense for 20 timers gratis oppholdstid

for 2-, 3-, 4-5 åringer, vedtas av Stortinget i forbindelse med det årlige budsjettarbeidet.

Alta kommune følger de nasjonale satsene.

Redusert foreldrebetaling på grunn av lav inntekt og 20 timers gratis oppholdstider er søknadspliktig.

Søknad sendes elektronisk på Alta kommunes hjemmeside, og man må legge ved kopi av siste

selvangivelse, eller annen dokumentasjon på inntekt.

Det er Alta kommune som behandler søknader om redusert foreldrebetaling for foresatte med folkeregistrert

adresse i Alta, for både kommunale og private barnehage.

**Deltidsplass**

For en halv plass betaler man 60 % av en hel plass.

**Søskenmoderasjon**

Har du flere barn i barnehage som er bosatt på samme adresse, betaler du 70 % av prisen for det andre barnet

og 50 % av prisen for barn nummer tre (eller flere barn).

Man skal få søskenmoderasjon uavhengig av om barna går i forskjellige barnehager, og i barnehager med

forskjellige eiere.

**Kostpenger**

I tillegg til oppholds avgift betales det for mat. Satsen avgjøres av samarbeidsutvalget.

**Barn som hentes etter stengetid**

Foresatte står ansvarlig for at barn blir hentet innen stengetid. I tilfeller hvor barn hentes etter barnehagens

stengetid belastes foreldrene med et gebyr på kr 300,- pr. påbegynt halvtime, for å dekke utgiftene til overtid

til de tilsatte.

**Manglende innbetaling**

Ved manglende betaling av oppholds avgift i 2 måneder eller mer, vil plassen bli sagt opp med en måneds

skriftlig varsel. Dersom restansen blir oppgjort i sin helhet eller det inngås en betalingsavtale med

barnehagen, vil oppsigelsen bli trukket.

**Fravær pga. sykdom**

Man kan få fratrekk i pris på opphold dersom barnet har vært borte fra barnehagen på grunn av sykdom.

**Uforutsett stenging av barnehagen**

Driftsstans av varighet på mer enn 3 dager kan gi grunnlag for redusert betaling.

**Streik**

Hvis barnehagen er stengt på grunn av streik gis redusert betaling fra andre streikedag.

1. **UFORUTSETT STENGING AV BARNEHAGEN**

Stenging av barnehagen som følge av uforutsette forhold, avgjøres av styrer i samråd med samarbeidsutvalgets leder.

1. **ANSVAR**

Barna er ulykkesforsikret hele døgnet, også utenom barnehagens åpningstid.

1. **POLITIATTEST**

Den som skal arbeide i barnehage må legge frem politiattest som viser om vedkommende er siktet, tiltalt

eller dømt for overtredelser knyttet til seksualforbrytelser, narkotika, vold og ran i samsvar med

politiregisterlovens § 39

Politiattesten må være levert og vurdert før personen begynner å arbeide i barnehage.

Personer som er siktet, tiltalt eller dømt for seksuelle overgrep mot barn utelukkes fra

ansettelse i barnehage. (jfr. barnehageloven § 19)

1. **TAUSHETSPLIKT**

For barnehagens ansatte gjelder reglene om taushetsplikt i forvaltningsloven §§13 til 13f tilsvarende (jfr. barnehageloven § 44).

1. **OPPLYSNINGSPLIKT**

Ifølge barnehageloven § 45-46 har alle som arbeider i barnehagen opplysningsplikt til barnevernstjenesten, sosialtjenesten og den kommunale helse- og omsorgstjenesten.

§ 46 pålegger enhver som utfører tjeneste eller arbeid etter denne loven, om uten hinder av taushetsplikt å melde fra til barneverntjenesten om forhold som kan føre til tiltak fra barnevernet.

Enhver som utfører tjeneste eller arbeider etter denne loven, plikter også å gi opplysninger etter pålegg i samsvar med barnevernloven §6-4

1. **INTERNKONTROLLSYSYSTEM**

Bossekop barnehage skal gjennomføre et internkontrollsystem som er i samsvar med de til enhver tid gjeldende lover og forskrifter for internkontroll jfr. Lov om barnehager § 9, Arbeidsmiljøloven og Forskrift om miljørettet helsevern i barnehager og skoler av 01.12.1995)

1. **KLAGERETT**

Vedtak fattet i samsvar med disse vedtektene kan påklages. Klagen fremsettes for den instans som har fattet vedtaket.

Følgende vedtak kan påklages:

• vedtak om avslag på søknad om barnehageplass ved hovedopptaket

• ikke innfridd ønske om barnehage nr. 1 og 2 ved hovedopptaket

• vedtak om avslag på søknad om barnehageplass ved supplerende opptak for søkere med lovfestet rett til

prioritet etter barnehageloven § 13

• vedtak om fastsettelse av oppholdsbetaling i barnehage

• vedtak om oppsigelse av barnehageplass

• vedtak om permisjon

Klageinstans er Alta kommunes klagenemnd.

1. **UNNTAK FRA VEDTEKTENE**

Når særskilte grunner tilsier det, kan styrer gjøre avvik fra vedtektenes bestemmelser med unntak av det

som er fastsatt i lov og forskrift.

1. **VEDTEKTSENDRINGER**

Endringer av vedtektene vedtas av styret for Bossekop barnehage.

Unntak:

Vedtektsendringer som følge av endringer i barnehageloven kan foretas av barnehagens eier.